wickkiey/tamil-wikipedia-markdown huggingface dataset:
# புலம்ப்ரீ சட்டமன்றத் தொகுதி



**புலம்ப்ரீ சட்டமன்றத் தொகுதி** (Phulambri Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜல்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். புலம்ப்ரீ, ஜால்னா மாவட்டத்தில் உள்ளது.  

## சட்டப் பேரவை உறுப்பினர்கள்
| 2009 | கல்யாண் காலே | இந்திய தேசிய காங்கிரசு |
| --- | --- | --- |
| 2014 | அரிபாவ் பாக்டே | பாரதிய ஜனதா கட்சி |
| 2019 |  |  |
| 2024 | அனுராதா அதுல் சவான் | } |
## தேர்தல் முடிவுகள்
### 2024
# பிரமிட் தீவு


**பிரமிட் தீவு** (*Pyramid Island*) என்பது ஆப்பிரிக்கா கண்டத்தில் உள்ள கென்யாவில் உள்ள ஒரு தீவு ஆகும். இதன் மேற்கு முனையானது கென்யாவிற்கும் உகாண்டாவிற்கும் இடையிலான எல்லையை விக்டோரியா ஏரியில் 1 வது பாகைக்கு தெற்கே இணையாக வடக்கே வரையறுக்கப் பயன்படுகிறது. இது மிகிங்கோ தீவு, உசிங்கோ தீவு ஆகிய இரண்டு தீவுகளுக்கு அருகில் அமைந்துள்ளது. பிரமிட் மற்றும் உசிங்கோ தீவுகள் செங்குத்தானவையாகவும், மனித வசிப்பிடம் குறைவானவை அல்லது இல்லை. கென்யா-உகாண்டா எல்லை கென்யா காலனி மற்றும் பாதுகாப்பின் உத்தரவின்படி வரையறுக்கப்பட்டது (கவுன்சில் 1926 இல் எல்லைகள் ஆணை).  

விக்டோரியா ஏரியில் உகாண்டா மற்றும் கென்யாவின் எல்லையுடன் தொடர்புடைய மற்ற தீவுகளாக சும்பா, மகெட்டா, கிரிங்டி , இலெம்பா போன்ற தீவுகள் உள்ளன. இது ஐக்கிய இராச்சியத்தின் தேசிய ஆவணக் காப்பகத்தில் உள்ள காலனித்துவ அலுவலகத்தால் நடத்தப்பட்ட ஆய்வுகளில் காட்டப்பட்டுள்ளது. மேலே உள்ள ஆவணங்கள் உகாண்டாவின் எல்லையானது சியோ ஆற்றின் முகத்துவாரத்திலிருந்து தென்மேற்கே நேர்கோட்டில் சும்பா தீவின் வடக்குப் புள்ளி வரை செல்கிறது என்று கூறுகிறது.
# பலேடியம்(II) பெர்குளோரேட்டு



**பலேடியம்(II) பெர்குளோரேட்டு** (*Palladium(II) perchlorate*) என்பது Pd(ClO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  
டைகுளோரின் எக்சாக்சைடு, பலேடியம்(II) குளோரைடு ஆகிய சேர்மங்களைச் சேர்த்து வெற்றிடத்தில் 60 பாகை செல்சியசு வெப்பநிலையில் வினைபுரியச் செய்தால் பலேடியம்(II) பெர்குளோரேட்டு உருவாகும். வெளிர் பழுப்பு நிறத்தில் திடப்பொருளாக பலேடியம்(II) பெர்குளோரேட்டு காணப்படுகிறது:  
:3 PdCl<sub>2</sub> + 4 Cl<sub>2</sub>O<sub>6</sub> → 3 Pd(ClO<sub>4</sub>)<sub>2</sub> + 4 Cl<sub>2</sub>  

பலேடியம்(II) நைட்ரேட்டின் கரைசலுடன் பெர்குளோரிக் அமிலத்தைச் சேர்ப்பதன் மூலம் பலேடியம்(II) பெர்குளோரேட்டின் நீர் கரைசல்களை உருவாக்கலாம்.  

## கட்டமைப்பு
திண்மநிலை நீரற்ற பல்லேடியம்(II) பெர்குளோரேட்டு, மத்திய பலேடியம் அணுவுடன் இணைக்கப்பட்ட ஒரு சோடி இருபல் பெர்குளோரேட்டு ஈந்தணைவிகளைக் கொண்டுள்ளது.:
# பா. த. மிசுரா



படைப்பகுதித் தலைவர், **பால் தத் மிசுரா** (*B. D. Mishra*) இந்தியத் தரைப்படையின் ஓய்வுபெற்ற அதிகாரியும் தற்போது இலடாக்கின் துணைநிலை ஆளுநராகப் பதவி வகிப்பவரும் ஆவார். முன்னதாக அருணாச்சலப் பிரதேச ஆளுநர், மேகாலயா ஆளுநர், மிசோரம் ஆளுநர் பதவிகளை வகித்துள்ளார்.  

## பணி
மிசுரா இந்தியத் தரைப்படையிலிருந்து 31 சூலை 1995 அன்று ஓய்வு பெற்றார். நிரந்தர வழக்கமான காலாட்படை அதிகாரியாக 17 திசம்பர் 1961 தொடங்கிய வாழ்க்கையிலிருந்து ஓய்வு பெற்றார். இவர் சூலை 20,1939 இல் பிறந்தார்.  

1993 ஏப்ரல் 24 அன்று அமிர்தசரசில் உள்ள ராஜா சான்சி வானூர்தி நிலையத்தில் கடத்தப்பட்ட இந்தியன் விமானச்சேவை வானூர்தியினைத் தாக்கி, மீட்பு நடவடிக்கையை வெற்றிகரமாக நடத்திய கருப்பு படையின் தளபதியாக மிசுரா பணியாற்றியுள்ளார். இந்த நடவடிக்கையில் 124 பயணிகளும் வானூர்தி பணியாளர்கள் அனைவரும் எந்த உயிரிழப்பும் சேதமும் இல்லாமல் மீட்கப்பட்டனர். இந்தக் கடத்தல் நெருக்கடிக்கு முற்றுப்புள்ளி வைப்பதில் மிசுரா ஆற்றிய பங்கிற்குப் பிரதமரின் பாராட்டு கிடைத்தது.  

## செயல்பாடுகள்
மிசுரா பல்வேறு போர்கள், இந்திய அணிக்காகச் செயல்பட்டு பணியாற்றியுள்ளார்.  

- இந்தியா மீது சீனாவின் தாக்குதல் (1962)
- நாகாலாந்தில் நாகா கிளர்ச்சியாளர்களுக்கு எதிரான பணி (1963-1964)
- சியால்கோட் பகுதியில் பாக்கித்தானுக்கு எதிராக (1965)
- வங்காளதேச விடுதலையில் பாக்கித்தானுக்கு எதிராக (1971)
- பூஞ்ச் பகுதியில் எல்லைக் கட்டுப்பாட்டுக் கோட்டில் பாக்கித்தானுக்கு எதிராக, பட்டாலியன் தளபதியாக (1979-1981)
- இலங்கை யாழ்ப்பாணத்திலும், வவுனியா, திருக்கோணமலை இந்திய அமைதி காக்கும் படை முன்னணிப் படைப்பிரிவு தளபதியாக விடுதலைப்புலிகளுக்கு எதிராக (1987-1988)
- சம்மு-காசுமீர், பஞ்சாப் பயங்கரவாதிகளுக்கு எதிராக, என். எஸ். ஜி படைத் தளபதியாக
- கார்கில் போரில் தன்னார்வத் தொண்டு, ஓய்வு பெற்ற பிறகு

பயங்கரவாத எதிர்ப்பு நடவடிக்கைகளில் துணிச்சலான இவருடைய பங்களிப்பிற்காக இவர் பாராட்டைப் பெற்றுள்ளார்.  

## கல்வி
மிசுரா அலகாபாத் பல்கலைக்கழகத்தில் முதுகலைப் பட்டமும், சென்னைப் பல்கலைக்கழகத்தில் முதுநிலை அறிவியல் பட்டமும், குவாலியர் சிவாஜி பல்கலைக்கழகத்தில் முனைவர் பட்டமும் பெற்றுள்ளார். மோவில் உள்ள போர்க் கல்லூரி, வெலிங்டனில் உள்ள இராணுவ அதிகாரிகளுக்கான கல்லூரியில் ஐந்து ஆண்டு முதுநிலை, பட்டதாரி நிலை கற்பித்தல் அனுபவம் பெற்றுள்ளார். இவர் முதுநிலை சட்டப் பட்டமும் பெற்றுள்ளார். தில்லி பல்கலைக்கழகத்தில் இளநிலைச் சட்டப் பட்டம் பெற்றார்.  

## இராணுவ விருதுகள்
| ரக்ஷா பதக்கம் | சங்க்ராம் பதக்கம் | பராக்ரம் பதக்கம் | சைன்யா சேவா பதக்கம் |
| --- | --- | --- | --- |
| 25வது சுதந்திர தினப் பதக்கம் | 30 ஆண்டுகள் சேவை பதக்கம் | 20 ஆண்டுகள் சேவை பதக்கம் | 9 ஆண்டுகள் சேவை பதக்கம் |
# மலபார் தமிழ்

**மலபார் தமிழ்** (*Lingua Malabar Tamul* or simply *Malabar Tamil*) என்பது தமிழின் ஒரு மாறுபட்ட வடிவமாகும். ஐரோப்பிய மறைபணியாளர்கள் கேரள மாநிலத்தின் தெற்கு பகுதிகளான கொல்லம் மற்றும் திருவனந்தபுரம் மாவட்டங்களில் புதிதாக சமயம் மாறிய கிறித்தவர்களிடையே மலையாள மொழியை ஊக்குவிக்கத் தொடங்குவதற்கு முன் இந்தத் தமிழ் ஊக்குவிக்கப்பட்டது. மலபார் தமிழ் அதன் சொற்களஞ்சியத்தைத் தேர்ந்தெடுப்பதில் பொதுத் தமிழிலிருந்து கணிசமாக வேறுபட்டது. துவக்கத்தில் மலபார் தமிழ் உரோமானிய எழுத்துக்களைப் பயன்படுத்தி அச்சிடப்பட்டது. பிற்காலத்தில் தமிழ் எழுத்துக்களைப் பயன்படுத்தி அச்சிடும் முறை பரவலாகியது.  

## சொற்பிறப்பியல்
மலபார் என்ற சொல் "மலா-பார்" என்ற சொற்களிலிருந்து உருவானது. தமிழ்ச் சொல்லான மலை மற்றும் பாரசீக / அரபு மொழிச் சொல்லான பார் ( "நாடு" அல்லது "தேசம்") என்ற இரு சொற்களின் சேர்கையாகும்.  

## காட்சியகம்
# பன்னிமடை



**பன்னிமடை** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 499.6 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் பன்னிமடை அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பன்னிமடை ஊரின் மொத்த மக்கள்தொகை 13,785 பேர் ஆகும். இதில் 7,027 பேர் ஆண்கள் மற்றும் 6,758 பேர் பெண்கள் ஆவர்.  
## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற உலகளந்த பெருமாள் கோயில், வெங்கடேச பெருமாள் கோயில், கருப்பராய சுவாமி கோயில், கிருஷ்ண சுவாமி கோயில் ஆகிய இந்துக் கோயில்கள் பன்னிமடை ஊரில் அமைந்துள்ளன  
## அரசியல்
பன்னிமடை பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது..
# தேசிய ஜனநாயக கூட்டணிப் படைகள் (மியான்மர்)



**மியான்மர் தேசிய ஜனநாயக கூட்டணிப் படைகள்** (*National Democratic Alliance Army* (சுருக்கமாக:**NDAA**) கிழக்கு சான் மாநிலப் படைகள் (**NDAA-ESS**) மற்றும் மோங் லா குழு என்றும் அழைப்பர். மியான்மர் நாட்டின் ஷாம் மாநிலத்தின் கிழக்கில், சீனாவின் எல்லைப்புறத்தில் உள்ள ஆயுதக் குழுவாகும்.இதன் அரசியல் கட்சி அமைதி மற்றும் ஒற்றுமைக் குழுவாகும். இப்படைகள் 1988ஆம் ஆண்டிலிருந்து தற்போது வரை மியான்மர் இராணுவத்தினரின் மியான்மர் அரசு நிர்வாகக் குழுவை கடுமையாக எதிர்க்கிறது. இதன் கூட்டாளிகள் மியான்மர் தேசிய ஜனநாயகக் கூட்டணி இராணுவம், புதிய ஜனநாயகப் படைகள்-காசின் மற்றும் ஐக்கிய வா மாநிலப் படைகள் ஆகும்.
# ஐக்கிய வா மாநிலப் படைகள்



(பச்சை நிறத்தில்) கட்டுப்பாட்டில் வைத்திருக்கும் ஐக்கிய வா மாநிலப் படைகள்]]  

**ஐக்கிய வா மாநிலப் படைகள்** (*United Wa State Army*), மியான்மர் நாட்டின் வா மாநிலத்தில் உள்ள வா தன்னாட்சிப் பகுதியில் மியான்மர் இராணுவ அரசுக்கு ஆதரவாகச் செயல்படும் வா மக்களின் ஒரு ஆயுதக் குழுவாகும். இப்படைகள் நன்கு பயிற்சி பெற்ற 20,000 முதல்–30,000 வரையிலான போராளிகள் உள்ளனர்.இதன் கோரிக்கை வா மாநிலத்தை வா மக்களின் தன்னாட்சி பிரதேசமாக ஆக்குவதாகும்.  
## படக்காட்சி

## இதனையும் காண்க
- வா மாநிலம் (மியான்மர்)
# தேசிய நெடுஞ்சாலை 317 (இந்தியா)



**தேசிய நெடுஞ்சாலை 317** (**தே. நெ. 317**)(*National Highway 317 (India)*) இந்தியாவின் தேசிய நெடுஞ்சாலை ஆகும். இந்த நெடுஞ்சாலை முற்றிலும் மேற்கு வங்காள மாநிலத்தில் செல்குகிறது. இது தேசிய நெடுஞ்சாலை 17-இன் கிளைச்சாலை பாதையாகும். இந்த பாதை முன்பு தேசிய நெடுஞ்சாலை 31இ-இன் ஒரு பகுதியாக இருந்தது. இந்த தேசிய நெடுஞ்சாலையின் பிர்பாரா முதல் ஹசிமாரா வரையிலான பகுதி ஆசிய நெடுஞ்சாலை 48-இன் ஒரு பகுதியாகும்.  

## வழித்தடம்
தேசிய நெடுஞ்சாலை 317 மேற்கு வங்காள மாநிலத்தில் உள்ள பிர்பாரா, மதாரி ஹாட், ஹசிமாரா, இராஜாபாத் காவா மற்றும் சல்சபாரி ஆகியவற்றை இணைக்கிறது.  

## சந்திப்புகள்
: பிர்பாரா அருகே முனையம்  
: காசிமாரா அருகே  
: சால்சபாரி அருகே முனையம்
# சுபதா வராத்கர்


**சுபதா வராத்கர்** (*Shubhada Varadkar*) (பிறப்பு: ஆகஸ்ட் 9, 1961) இந்தியப் பாரம்பரிய நடனமான ஒடிசி நடனக்கலைஞர் ஆவார். இவர் தூர்தர்ஷனில் 'அ' தரக் கலைஞராக இருக்கிறார். இவர் 2019-20 ஆம் ஆண்டிற்கான மகாராட்டிர மாநில கலாச்சார விருதைப் பெற்றுள்ளார். இவர் 1995 இல் கீத கோவிந்தம் பாடல்களுக்கு நடனமாடினார்.  

## இளமை வரலாறு
இந்திய பாரம்பரிய நடனக் கலைஞரும், குருவும், ஒடிசி நடனத்தின் நிபுணருமான கேளுச்சரண மகோபாத்திராவின் சீடரான இவர், இவர் இந்திய சுதந்திர போராட்ட வீரர்களான மனோகர் வராத்கர் மற்றும் மாணிக் வராத்கர் ஆகியோரின் மகள் ஆவார். சுபதா வராத்கர் மகாராட்டிராவின் மும்பை பல்கலைக்கழகத்தில் பொருளாதாரத்தில் முதுகலைப் பட்டமும், கலாசதன் நுண்கலை நிறுவனத்தில் பரத நாட்டியத்தில் சான்றிதழும் பெற்றுள்ளார்.  

இவர் மும்பையில் இந்தியத் தொலைக்காட்சியில் சிலகாலம் செய்தி ஒளிபரப்பாளராக இருந்தார்.  

இந்தியக் கலாச்சார உறவுக் குழுவிலும் இடம் பெற்றுள்ளா. மேலும் இந்திய கலாச்சார அமைச்சகத்தின் மூத்த சகாவாகவும் இருக்கிறார்.
# தேசிய நெடுஞ்சாலை 317அ (இந்தியா)



**தேசிய நெடுஞ்சாலை 317அ** (*National Highway 317A (India)*) பொதுவாக தே. நெ. 317அ என்று அழைக்கப்படுகிறது. இது இந்தியாவின் மேற்கு வங்காள மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 317-இன் ஒரு கிளைச்சாலை ஆகும். தேசிய நெடுஞ்சாலை 317அ என்பது பூட்டானுடன் இணைப்பை வழங்கும் மிக முக்கியமான சாலையாகும். இந்த தேசிய நெடுஞ்சாலை ஆசிய நெடுஞ்சாலை 48-இன் ஒரு பகுதியாகும்.  

## வழித்தடம்
தேசிய நெடுஞ்சாலை 317அ மேற்கு வங்காள மாநிலத்தில் பூட்டான் எல்லையில் உள்ள ஹசிமாரா, ஜெய்கானை இணைக்கிறது.  

## சந்திப்புகள்
: ஹாசிமாரா அருகே முனையம்
# தேசிய நெடுஞ்சாலை 517 (இந்தியா)



**தேசிய நெடுஞ்சாலை 517** (**தே. நெ. 517**)(*National Highway 517 (India)*) என்பது இந்தியாவின் மேற்கு வங்காள மாநிலத்தில் உள்ள கைர்கட்டாவிலிருந்து துப்குரி வரை செல்லும் ஒரு தேசிய நெடுஞ்சாலை ஆகும். இது தேசிய நெடுஞ்சாலை 17-இன் கிளைச்சாலை ஆகும். இந்தப் பாதை முன்பு பழைய தேசிய நெடுஞ்சாலை 31-இன் ஒரு பகுதியாக இருந்தது. இந்த தேசிய நெடுஞ்சாலை ஆசிய நெடுஞ்சாலை 48-இன் ஒரு பகுதியாகவும் உள்ளது.  

## வழித்தடம்
தேசிய நெடுஞ்சாலை 517 மேற்கு வங்காள மாநிலத்தில் உள்ள கைர்காட்டாவினை துப்குரியுடன் இணைக்கிறது.  

## சந்திப்புகள்
: கைர்காட்டா அருகே முனையம்  
: துப்குரி அருகே
# கோமல் கணவாய்



**கோமல் கணவாய்** (*Gomal Pass*) என்பது ஆப்கானித்தானுக்கும் தெற்கு வசீரிஸ்தானின் தென்கிழக்கு பழங்குடி பகுதிக்கும் இடையே உள்ள துராந்து எல்லைக்கோடு அருகேயுள்ள ஒரு மலைப்பாதையாகும். இது கோமல் ஆற்றிலிருந்து அதன் பெயரைப் பெற்றது. மேலும், கைபர் கணவாய் மற்றும் போலன் கணவாய்க்கு இடையில் உள்ளது. இது ஆப்கானித்தானில் உள்ள கசுனியை தாங்க் மற்றும் பாக்கித்தானில் உள்ள தேரா இஸ்மாயில் கான் மாவட்டத்துடன் இணைக்கிறது. கோமல் கணவாய், நெடுங்காலமாக நாடோடிகளான பௌண்டாக்களின் வர்த்தகப் பாதையாக இருந்து வருகிறது.  

இரண்டு பாக்கித்தானிய ஆறுகளான சனா பாஸ்தா மற்றும் சோர் மண்டா மற்றும் ஆப்கானித்தானில் உள்ள மாண்ட்ஸ் ராகா கௌரி நீரோடை கோமல் கணவாய்க்கு அருகில் பாய்கிறது.
# அபர்ணா குமார்

**அபர்ணா குமார்** (*Aparna Kumar*) மலையேறி சாதனை படைத்த இந்தியராவார். இந்தியக் குடியரசுத் தலைவரால் 2018 இல் இவரது சாகசத்திற்காக டென்சிங் நார்கே தேசிய சாகச விருது வழங்கப்பட்டது.  

## தொழில் மற்றும் பயிற்சி
மலையேறுவதற்கு முன்பு, அபர்ணா குமார் உத்தரப் பிரதேசத்தில் இந்தியக் காவல் பணி அதிகாரியாக இருந்தார். மேலும் இந்திய - திபெத் எல்லைக் காவல்படை உருவாவதற்கு முன்பு சீன எல்லையைக் காக்கும் 9வது பட்டாலியனில் இருந்தார். ஒரு இந்தியக் காவல் பணி அதிகாரியாக, இவர் உத்தராகண்டத்தின் உயரமான பகுதிகளில் பணியாற்றினார், அஸ்கோட், பத்ரிநாத் மற்றும் உத்தரகாசியிலுள்ள முக்கியமான இந்தோ-திபெத்திய எல்லையை நிர்வகித்தார். இதன் அதிகார வரம்பு 1992 இல் இந்தோ-திபெத்திய எல்லை காவல்துறையிடம் ஒப்படைக்கப்பட்டது.  

## வெற்றிகள்

- 30 ஆகஸ்ட் 2014 அன்று, அபர்ணா தன்சானியாவின் கிளிமஞ்சாரோ மலையில் (5,895 மீட்டர் (19,341 ) ஏறினார். பயணம் 15 நாட்கள் இருந்தது.
- நவம்பர் 7,2014 அன்று, புன்சாக் ஜெயா மலையை (4,884 மீட்டர் (16,024 ) வெற்றிகரமாக ஏறினார்.
- 14 ஜனவரி 2015 அன்று, வெற்றிகரமாக அக்கோன்காகுவா மலையை (6,962 மீட்டர் (22,841 ) ஏறினார்.
- குமார் 21 மே 2016 அன்று இந்திய நேரம் 11:02 மணிக்கு எவரெசுட் சிகரம் ஏறினார்.
- 2019 ஆம் ஆண்டில், அபர்ணா அலாஸ்காவில் உள்ள டெனாலி மலையை ஏறி தனது ஏழு கொடுமுடிகள் ஏறும் சவாலை நிறைவு செய்தார்.

## இளமை வாழ்க்கை
பெங்களூரைச் சேர்ந்த அபர்ணா குமார் இந்திய ஆட்சிப் பணி அதிகாரியான திரு சஞ்சய் குமாரை மணந்தார்.
# வார்ப்புரு:Virusbox/doc



**Template:Virusbox** displays an automatic taxobox for viruses and other non-cellular life forms.  

## Usage
The parameters are generally a subset of those for Template:Speciesbox or Template:Automatic taxobox. However, this template ensures that names are italicized for all viral taxa except those of ranks below species. The International Committee on Taxonomy of Viruses taxonomy should be used.  

<b>Basic parameters for ranks of genus or higher</b>, or species where it is necessary to have a species taxonomy template:  
<syntaxhighlight lang="wikitext">  
</syntaxhighlight>  

<b>Basic parameters for species</b>, where a taxonomy template for the species is not needed:  
<syntaxhighlight lang="wikitext">  
</syntaxhighlight>  

<b>Ranks below species</b> – a <em>single</em> rank below species, e.g. a strain, a serotype, or a "virus", can be added to a template like that shown above, when neither the below-species taxon nor the species has a taxonomy template. Multiple ranks below species should be set up using taxonomy templates. Such infraspecies ranks are not regulated by the ICTV. They will not be italicized by this template.  

<blockquote>  
ICVCN 3.4 The ICTV is not responsible for classification and nomenclature of virus taxa below the rank of species. The classification and naming of serotypes, genotypes, strains, variants and isolates of virus species is the responsibility of acknowledged international specialist groups.  

Comment: A variety of subspecific grouping may be identified within the members of a single virus species. These may be described as viruses with alternative names (e.g., blackeye cowpea mosaic virus and peanut stripe virus, which are both classified in the species Bean common mosaic virus, genus *Potyvirus*, family *Potyviridae*), or as serotypes, genotypes, clades, strains, variants, isolates etc. [...]  
</blockquote>  

In general, a non-species name ending with "virus" should be assigned to parameter <code>|virus=</code> (e.g. Bovine coronavirus). Serotypes are usually indicated by "serotype" or "subtype" (e.g. Influenza A virus subtype H1N1). Names such as RaTG13 and H1N1/09 are usually strains.  

If is not specified, the taxobox name (header) will default to the taxon that is the target of the taxobox. This is different from other taxobox templates, where the page name (page title) is the default. One reason is that a virus taxobox may be included in an articles on a diseases caused by the virus, so the page name is not appropriate.  

### Complete parameters
<syntaxhighlight lang="wikitext">  
</syntaxhighlight>  

## TemplateData

<templatedata>  
{  
"params": {  
"image": {},  
"image_alt": {},  
"image_caption": {},  
"taxon": {},  
"synonyms": {},  
"synonyms_ref": {},  
"subdivision_ranks": {},  
"subdivision": {}  
},  
"format": "block"  
}  
</templatedata>  

<includeonly></includeonly>
# மனித அணுமாற்று நுரையீரல் வைரசு



**மனித அணுமாற்று நுரையீரல் வைரசு** அல்லது **மனித மெட்டாநியுமோ வைரசு** (ஆங்கிலத்தில் Human metapneumovirus அல்லது **HMPV** அல்லது **hMPV**) என்பது சுவாச நோய்களை ஏற்படுத்தும் ஒரு தீநுண்மி ஆகும். இது குறிப்பாக குழந்தைகள், முதியவர்கள், நோய் எதிர்ப்பு சக்தி குறைவாக உள்ளவர்களில் சுவாச நோய்த்தொற்றுகளை ஏற்படுத்தும். பொதுவாக 6-12 மாத குழந்தைகள் இந்த தீநுண்மியினால் அதிகம் பாதிக்கப்படுகின்றனர். இது சுவாசக்குழாய் அழற்சி, நுரையீரல் அழற்சி, மூச்சுக்குழாய் அழற்சி போன்ற பல்வேறு சுவாச நோய்களை ஏற்படுத்தும்.  

## வரலாறு
இது 2001ஆம் ஆண்டில் நெதர்லாந்தில் முதன்முதலில் கண்டுபிடிக்கப்பட்டது. பல ஆண்டுகளாக மனிதர்களை பாதித்து வந்த இந்த தீநுண்மி, இதன் முறையான கண்டுபிடிப்பிற்கு முன்பே ஐம்பது ஆண்டுகளுக்கு மேலாக இருந்தது என்று ஆராய்ச்சியாளர்கள் தெரிவிக்கின்றனர். இடச்சு ஆய்வாளர்கள் குழந்தைகளின் சுவாச நோய்களை ஆராய்ந்த போது இந்த தீநுண்மியைக் கண்டறிந்தனர். இது *பாரமிக்சோவிரிடே* குடும்பத்தைச் சேர்ந்த தீநுண்மி ஆகும். இதே குடும்பத்தைச் சேர்ந்த மனித சுவாசநுண்குழல் அழற்சி வைரசுடன் இது நெருங்கிய தொடர்பு கொண்டுள்ளது.  

## நோய் பரவும் விதம்
இந்த திநுண்மி முக்கியமாக சுவாச துளிகள் மூலம் பரவுகிறது. நோய் தொற்று உள்ள நபர் இருமும் போதோ அல்லது தும்மும் போதோ வெளியேறும் நுண்துளிகள் மூலம் மற்றவர்களுக்கு இந்நோய்ப் பரவுகிறது. மாசுபட்ட மேற்பரப்புகளை தொட்டு பின் முகத்தை தொடுவதன் மூலமும் இந்த தீநுண்மி பரவக்கூடும்.  

## நோய் அறிகுறிகள்
இந்த தீநுண்மி தொற்று ஏற்பட்ட 3-7 நாட்களுக்குள் நோய் அறிகுறிகள் தோன்றத் தொடங்கும். பொதுவான அறிகுறிகளில் மூக்கு ஒழுகுதல், இருமல், தொண்டை வலி, காய்ச்சல் ஆகியவை அடங்கும். சில நேரங்களில் மூச்சு விடுவதில் சிரமம் ஏற்படலாம். பெரும்பாலான நேரங்களில் லேசான சளி காய்ச்சல் போன்ற அறிகுறிகளுடன் நோய் சரியாகிவிடும்.  

## பாதிக்கப்படக்கூடிய குழுக்கள்
குழந்தைகள், முதியவர்கள், நோய் எதிர்ப்பு சக்தி குறைந்தவர்கள் இந்த தீநுண்மி அதிகம் பாதிக்கப்படக்கூடியவர்கள். குறிப்பாக ஐந்து வயதிற்குட்பட்ட குழந்தைகளில் இந்த நோய்த்தொற்று அதிகம் காணப்படுகிறது.  

## நோய் கண்டறிதல்
மருத்துவர்கள் நோயாளியின் அறிகுறிகளை ஆய்வு செய்து, மூக்கு அல்லது தொண்டையில் இருந்து எடுக்கப்படும் மாதிரிகளை பரிசோதனை செய்வதன் மூலம் இந்த தீநுண்மி தொற்றை கண்டறிகின்றனர்.  

## சிகிச்சை முறைகள்
பொதுவாக அறிகுறிகளை குறைக்கும் வகையில் சிகிச்சை அளிக்கப்படுகிறது. போதுமான ஓய்வு, அதிக அளவு நீர் மற்றும் திரவங்களை உட்கொள்ளுதல், காய்ச்சலை கட்டுப்படுத்தும் மருந்துகள் ஆகியவை அடங்கும். கடுமையான நோயாளிகளுக்கு மருத்துவமனையில் சிகிச்சை தேவைப்படலாம்.  

## தடுப்பு முறைகள்
அடிக்கடி சோப்பு மற்றும் தண்ணீர் கொண்டு கை கழுவுதல், நெரிசலான இடங்களில் முகக்கவசம் அணிதல், நோயாளிகளுடன் நெருங்கிய தொடர்பை தவிர்த்தல் போன்ற அடிப்படை சுகாதார நடைமுறைகளை பின்பற்றுவதன் மூலம் இந்த தீநுண்மி தொற்றை தடுக்க முடியும்.  

## ஆராய்ச்சி மற்றும் எதிர்காலம்
தற்போது இந்த தீநுண்மிக்கு எதிரான தடுப்பூசி இல்லை. ஆனால் உலகெங்கிலும் உள்ள ஆராய்ச்சியாளர்கள் தடுப்பூசி மற்றும் சிறந்த சிகிச்சை முறைகளை உருவாக்க ஆராய்ச்சியில் ஈடுபட்டுள்ளனர்.
# மியான்மர் கிளர்ச்சிப் படைகளின் பட்டியல்



2021 மியான்மர் இராணுவப் புரட்சிக்குப் பின்னர் இராணுவத்தால் நிர்வகிக்கப்படும் மியான்மர் அரசு நிர்வாகக் குழுவிற்கு எதிராக கிளர்ச்சியில் ஈடுப்பட்டுள்ள படைகளின் பட்டியல் பின்வருமாறு:  

1. அரக்கான் இராணுவம்
1. அரக்கான் ரோகிஞ்சா இரட்சணிய சேனை
1. ஐக்கிய வா மாநிலப் படைகள்
1. காசின் விடுதலை இராணுவம்
1. காரென் தேசிய விடுதலைப் படைகள்
1. காரென் தேசியப் படைகள்
1. சான் மாநிலப் படைகள் (வடக்கு)
1. சான் விடுதலைப் படைகள் (தெற்கு)
1. சின் சகோதரத்துவக் கூட்டணி
1. சின் தேசியப் படைகள்
1. சின்லாந்து தேசிய இராணுவம்
1. சோமி புரட்சிகரப் படைகள்
1. தாங் தேசிய விடுதலை இராணுவம்
1. தேசிய ஜனநாயக கூட்டணிப் படைகள் (மியான்மர்)
1. மியான்மர் தேசிய ஜனநாயகக் கூட்டணி இராணுவம்
1. மியான்மர் மக்கள் பாதுகாப்புப் படைகள்
1. மொன் தேசிய விடுதலைப் படைகள்
## இதனையும் காண்க
1. 2021 மியான்மர் இராணுவப் புரட்சி
1. மியான்மர் உள்நாட்டுப் போர் (2021-தற்போது வரை)
1. மியான்மர் இராணுவ அரசு
1. மியான்மர் தேசிய ஒற்றுமை அரசாங்கம்
# உடையாம்பாளையம்



**உடையாம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  

ஒரு நன்கு வளர்ந்த குடியிருப்பு பகுதியாகும் மற்றும் அரை-தொழில்துறை பகுதியாகும். இது கோயம்புத்தூர் மாவட்டத்தின் நிர்வாக எல்லைக்குள் அமைந்துள்ளது மற்றும் நகரத்தின் நகர்ப்புற விரிவாக்கத்தின் ஒரு பகுதியாகும், புலியகுளம், சவுரிபாளையம், பீளமேடு மற்றும் நவ இந்தியா போன்ற முக்கிய பகுதிகளால் சூழப்பட்டுள்ளது.  

## அமைவிடம்
கடல் மட்டத்திலிருந்து சுமார் 419.77 மீ. உயரத்தில், என்ற புவியியல் ஆள்கூறுகள் கொண்டு உடையாம்பாளையம் அமையப் பெற்றுள்ளது.  

## வரலாறு மற்றும் கலாச்சாரம்
உடையாம்பாளையம் ஒரு வளமான கலாச்சார பாரம்பரியத்தைக் கொண்டுள்ளது, அதன் நீண்டகால வரலாற்று வேர்களை பிரதிபலிக்கும் பல கோயில்கள் மற்றும் பாரம்பரிய அடையாளங்களுடன் கொண்டுள்ளது.  

## மருத்துவம்
ஜி. ஆர். மருத்துவமனை என்ற தனியார் மருத்துவமனை ஒன்று இவ்வூரில் அமைந்துள்ளது.  

இந்துஸ்தான் மருத்துவமனை  

சுவாதி பாலிகிளினிக்  

## சமயம்

### இந்துக் கோயில்
அன்னமார் விஸ்வநாதர் கோயில்: 500 ஆண்டுகளுக்கும் மேலான பழமையானதாகக் கருதப்படும். இந்தக் கோயில், ஒரு குறிப்பிடத்தக்க ஆன்மீக மற்றும் கலாச்சார அடையாளமாகும். இதில் ஒரு பாரம்பரிய நந்தவனம் (கோயில் தோட்டம்) அடங்கும்.  

சீனிவாச பெருமாள் கோயில் என்ற பெருமாள் கோயில் ஒன்று உடையாம்பாளையம் ஊரில் கட்டப்பட்டுள்ளது.  

திங்களூர் மாரியம்மன் கோவில்  

கருவல்லார் மாரியம்மன் கோவில்  

எல்லை முனியப்பன் கோயில்  

மேற்கு விநாயகர் கோவில்  

### தேவாலயம்
புனித பிரான்சிஸ் சேவியர் தேவாலயம்  

## அரசியல்
உடையாம்பாளையம் பகுதியானது, சிங்காநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# மியாவதி நகரம்



**மியாவதி நகரம்** (*Myawaddy*), மியான்மர் நாட்டின் தென்கிழக்கில், தாய்லாந்து நாட்டின் எல்லையை ஒட்டி அமைந்துள்ளது. இந்த எல்லை நகரம் மியான்மரின் காயின் மாநிலத்தில் உள்ள மியாவதி மாவட்டத்தின் தலைமையிடமாகவும் உள்ளது. **மோயி ஆறு** மியாவதி மற்றும் இதனருகில் உள்ள தாய்லாந்து நாட்டின் '''மே சோட் நகரத்தையும் பிரிப்பதுடன், மியான்மர்-தாய்லாந்து எல்லையாகவும் உள்ளது.  
மியாவதி நகரம் மியான்மர்-தாய்லாந்து நாடுகளின் எல்லைப்புற வணிக மையமாக உள்ளது.  

மியாவதி நகரம் மொன் மாநிலத்தின் தலைநகரான மாவலமயீனி நகரத்திற்கு கிழக்கே 170 கிலோ மீட்டர் தொலைவிலும்; தாய்லாந்து தலைநகரம் பேங்காக்கிற்கு வடமேற்கே 426 கிலோ மீட்டர் தொலைவிலும் உள்ளது.  

## வரலாறு
மியான்மர் உள்நாட்டுப் போரின் போது 5 ஏப்ரல் 2024 அன்று மியான்மர் மக்கள் பாதுகாப்புப் படைகள் மற்றும் காரென் தேசிய விடுதலைப் படைகளும் இணைந்து மியாவதி நகரத்தில் இருந்த மியான்மர் இராணுவத்தினரின் நிலைகளைக் கைப்பற்றியதுடன், 500 இராணுவ வீரர்களையும் போர்க் கைதிகளாகப் பிடித்தனர்.10 ஏப்ரல் 2024 அன்று மியாவதியில் மீதமிருந்த மியான்மர் இராணுவத்தினர் பின்வாங்கி தாய்லாந்து எல்லைக்கு விரட்டி அடிக்கப்பட்டனர்.  
24 ஏப்ரல் 2024 அன்று கிளர்ச்சிப் படைகளிடமிருந்து இராணுவம் மீண்டும் மியாவதி நகரத்தைக் கைப்பற்றியது.  

## பொருளாதாரம்
மியான்மர்-தாய்லாந்து எல்லைப்புற அதிகாரப்பூர்வ வணிக மையமாக 16 செப்டம்பர் 1998 அன்று மியாவதி நகரம் திறந்து வைக்கப்பட்டது.2022ஆம் ஆண்டில் மியாவதி நகரம், மியான்மரின் இரண்டாவது எல்லைப்புற வணிக மையம் ஆகும்.மியாவதி நகரம் வழியாக நவரத்தினக் கற்கள் தாய்லாந்திற்கு ஏற்றுமதியாகிறது.இந்தியாவின் மணிப்பூர் மாநிலத்தின் மோரே நகரம் இந்தியா-மியான்மர்-தாய்லாந்து முத்தரப்பு நெடுஞ்சாலை மூலம் மியாவதி நகரத்துடன் ஆகஸ்டு 2015ல் இணைக்கப்பட்டது.  
## மக்கள் தொகை பரம்பல்
2014ஆம் ஆண்டின் கணக்கெடுப்பின்படி, மியாவதி நகரத்தின் மக்கள் தொகை 149,510 ஆகும்.
# அரசு மருத்துவக் கல்லூரி, கண்ணூர்


**அரசு மருத்துவக் கல்லூரி, கண்ணூர்** (*Government Medical College, Kannur*) **பரியாரம்** அல்லது **பரியாரம் மருத்துவக் கல்லூரி** என்பது தென்னிந்தியாவின் கேரள மாநிலத்தின் கண்ணூர் மாவட்டத்தில் உள்ள பரியாரமில் 1993 மார்ச் மாதம் நிறுவப்பட்டது. இந்தியாவில் கூட்டுறவுத் துறையின் கீழ் நிறுவப்பட்ட முதல் மருத்துவக் கல்லூரி இதுவாகும். இது மருத்துவ அறிவியல் அகாதமி என்றும் அழைக்கப்பட்டது.
# இந்தியா-மியான்மர்-தாய்லாந்து முத்தரப்பு நெடுஞ்சாலை



**இந்தியா-மியான்மர்-தாய்லாந்து முத்தரப்பு நெடுஞ்சாலை** (*India–Myanmar–Thailand Trilateral Highway* (சுருக்கமாக:**IMT Highway**), இவ்வழித்தடம் இந்தியாவின் கீழ்த்திசை கவனக் குவிப்புக் கொள்கையின்படி நிறுவப்பட்டது. இது இம்பால்-மோரே வரையான தேசிய நெடுஞ்சாலை எண் 102 உடன் இணைக்கப்படுகிறது.  

4 வழித்தடங்கள் கொண்ட இந்நெடுஞ்சாலையின் மொத்த நீளம் 1360 கிலோ மீட்டர் (850 மைல்கள் ஆகும். சூலை 2023ல் இந்நெடுஞ்சாலையின் 70% பணி முடிந்துள்ளது.மியான்மிரில் நடக்கும் உள்நாட்டுப் போர் காரண்மாக 30% சாலைப் பணிகள் முடியவில்லை.இந்நெடுஞ்சாலையின் பணி முடிவடைந்தவுடன் ஆசியான்-இந்தியா இடையே சுதந்திர வர்த்தக பகுதியாக மாறும்.  
## வழித்தடங்கள்
இந்நெடுஞ்சாலை வடகிழக்கு இந்தியாவில் உள்ள மணிப்பூர் மாநிலத்தின் மோரேயில் தொடங்கி மியான்மரின் மண்டலை மற்றும் தலைநகரம் நைப்பியிதோ மற்றும் மியாவதி நகரங்கள் வழியாக தாய்லாந்து நாட்டின் தக் மாகாணத்தின் மேற்கில் உள்ள மே சோட் நகரத்துடன் இணைக்கிறது.  
## இதனையும் காண்க
- தேசிய நெடுஞ்சாலை 102 (இந்தியா)
# சின்னியம்பாளையம்



**சின்னியம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 404.16 மீ. உயரத்தில், என்ற புவியியல் ஆள்கூறுகள் கொண்டு சின்னியம்பாளையம் அமையப் பெற்றுள்ளது.  

## போக்குவரத்து
கோயம்புத்தூரிலுள்ள முக்கிய நெடுஞ்சாலையான அவினாசி சாலையில், உப்பிலிபாளையம் பகுதியிலிருந்து கோல்டுவின்ஸ் பகுதி வரை உயர்மட்ட பாலம் அமைக்கும் பணிகள் சுமார் ரூ.600 கோடி மதிப்பீட்டில் நடைபெற்று வருகின்றன. இப்பாலத்தினை சின்னியம்பாளையம் பகுதியிலிருந்து நீலாம்பூர் பகுதி வரை, அவிநாசி சாலையில் உயர்மட்ட பாலத்தினை நீட்டிப்பு செய்வதற்காக மேலும் ரூ.600 கோடி ஒதுக்கப்பட்டு, பணிகள் நடைபெற்று வருகின்றன.  
## அரசியல்
சின்னியம்பாளையம் பகுதியானது, சூலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# பாரத ரத்னா டாக்டர் ஆ. ப. ஜெ. அப்துல் கலாம் அரசு கலை அறிவியல் கல்லூரி


## படிப்புப் பிரிவுகள்
- இளங்கலை - தமிழ்
- இளங்கலை - ஆங்கிலம்
- இளம் அறிவியல் - கணிதவியல்
- இளம் அறிவியல் - கணினி அறிவியல்
- இளங்கலை வணிகவியல் -

## இதனையும் காண்க
- இராமநாதபுரம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# ஐயங்கார் தமிழ்


**ஐயங்கார் தமிழ்** ( *Iyengar Tamil* ) என்பது தமிழ்நாட்டிலும், கர்நாடகத்திலும், தென்னிந்தியாவின் பிற அண்டைப் பகுதிகளிலும் பெரும்பாலும் பேசப்படும் தமிழ் பேச்சுவழக்கு ஆகும். இது தமிழ் பிராமணர்களின் ஒரு பிரிவான ஐயங்கார் சமூகத்தினரால் பேசப்படுகிறது, இதன் உறுப்பினர்கள் ஸ்ரீ வைஷ்ணவத்தை கடைபிடிக்கின்றனர். ஐயங்கார்கள் தமிழ்நாடு, கர்நாடகம், ஆந்திரப் பிரதேசம் ஆகிய மாநிலங்களில் கணிசமான எண்ணிக்கையில் உள்ளனர், இருப்பினும் அவர்களின் பேச்சு மொழி மாநிலத்திற்கு மாநிலம் மாறுபடும்.  

## வளர்ச்சி
பண்டைய காலத்தில், பிராமண தமிழ் ஐயர் உட்பட சுமார்த்தம் பாரம்பரியத்துடன் தொடர்புடைய பிராமணர்களால் மட்டுமே பேசப்பட்டது. ஐயங்கார்கள் பல நூற்றாண்டுகளாக ஸ்ரீ வைஷ்ணவ மணிப்பிரவாளம் என்று அழைக்கப்படும் ஒரு தனித்துவமான பேச்சுவழக்கை உருவாக்கினர். இடைக்காலத்தில் ஒரே மாதிரியான பிராமண அடையாளத்தின் வளர்ச்சியின் காரணமாக, தமிழகத்தின் வைணவ பிராமணர்கள் பெரும்பாலும் பிராமண தமிழை தங்கள் சொந்த பேச்சுவழக்குடன் இணைத்து, வைணவ மணிப்பிரவாளத்தின் பல சொற்களை தங்கள் சொற்களஞ்சியத்தில் தக்க வைத்துக் கொண்டனர். இருப்பினும், தமிழ் நாட்டிற்கு வெளியே வசிக்கும் ஹெப்பர் மற்றும் மண்டியம் ஐயங்கார், ஐயங்கார் தமிழையே தொடர்ந்து தங்கள் தாய் மொழியாக பயன்படுத்துகின்றனர்.  

## சிறப்பியல்புகள்
ஐயங்கார் தமிழின் ஒரு தனித்துவமான பண்பு, சமசுகிருதத்திலிருந்து அதன் வேர்களைக் கொண்டு, புனிதத்தன்மையுடன் தொடர்புடைய சொற்களஞ்சியத்தைத் தக்கவைத்துக்கொண்டதாகும். எடுத்துக்காட்டாக, ஐயங்கார் தமிழ் குடிநீருக்கும் ( *தீர்த்தம்* ) குடிக்க பயன்படுத்தப்படாத நீருக்கும் ( *ஜலம்* ) இடையே உள்ள வேறுபாட்டைக் கொண்டுள்ளது. முந்தையது ஒரு புனிதமான பொருளைக் குறிப்பதாக உள்ளது. பொதுவாக தமிழ் பேச்சுவழக்கில், குடிநீரைக் குறிக்க *தண்ணி* என்ற சொல் பயன்படுத்துகிறது. இதேபோல், ஐயங்கார்கள் மதப் பிரசாதமான உணவைக் குறிக்க *பக்ஷணம்* என்ற சொல்லைப் பயன்படுத்துகின்றனர். இது பொதுத் தமிழில் இல்லை.  

இலக்கணத்தின் அடிப்படையில், ஐயங்கார் தமிழில் விசாரிப்புகளின் பின்னொட்டுகளில் பெரும்பாலும், *ஏளா* மற்றும் *னோ அகியவை இருக்கும்.* எடுத்துக்காட்டாக, ஒரு ஐயங்கார் "சாப்டேளா?" அல்லது "சாப்டியானோ?" என்று கேட்பார். இது பொதுத் தமிழ் பேச்சு வழக்கான "சாப்டீங்களா?" என்று விசாரிப்பதாகும். ஐயங்கார் தமிழில், கட்டளைகள் வரும்போது சொற்களின் முடிவில் "ஓ" என்று வரும். காட்டாக, ஒரு ஐயங்கார், யாரையாவது போகச் சொல்ல, பேச்சுவழக்கில் "போங்க" என்பதற்குப் பதிலாக "போங்கோ" என்று கூறுவார்.  

பொதுத் தமிழ் மற்றும் ஐயங்கார் தமிழ் ஆகியவற்றுக்கு இடையேயான மாறுபாடுகளின் விரிவான பட்டியலுக்கு, பிராமனத் தமிழைப் பார்க்கவும்.
# நாங்கலில் ஆயுர்வேத மருத்துவக் கல்லூரி

**நாங்கலில் ஆயுர்வேத மருத்துவக் கல்லூரி** (*Nangelil Ayurveda Medical College*) என்பது இந்தியாவின் கேரளா எர்ணாகுளம் மாவட்டத்தில் உள்ள கொத்தமங்கலத்தில் அமைந்துள்ள ஓர் ஆயுர்வேத மருத்துவக் கல்லூரியாகும். நாங்கலில் அறக்கட்டளைக்குச் சொந்தமான இந்தக் கல்லூரி, சுயநிதிக் கல்லூரி ஆகும். இது திருச்சூரில் உள்ள கேரளச் சுகாதார அறிவியல் பல்கலைக்கழகத்துடன் இணைக்கப்பட்டுள்ளது. கொத்தமங்கலம் நாங்கலில் உள்ள ஆயுர்வேத மருத்துவக் கல்லூரி மருத்துவமனையுடன் தொடர்புடையது.  

திருச்சூரில் உள்ள கேரளச் சுகாதார அறிவியல் பல்கலைக்கழகத்தால் அங்கீகரிக்கப்பட்ட ஐந்து ஆண்டு ஆயுர்வேத மருத்துவம், அறுவை சிகிச்சை இளநிலை படிப்பை இந்தக் கல்லூரி வழங்குகிறது. இந்தப் படிப்புக்கு 60 மாணவர்கள் சேர்த்துக்கொள்ளப்படுகின்றனர். கேரள மாநில மருத்துவ நுழைவுத் தேர்வு மூலம் இவர்கள் சேர்த்துக்கொள்ளப்படுகின்றனர்.
# மங்களூர் சந்திப்பு தொடருந்து நிலையம்



**மங்களூர் சந்திப்பு தொடருந்து நிலையம்** (முன்னர் கங்கநாடி தொடருந்து நிலையம்) (நிலையக் குறியீடு: MAJN) என்பது தெற்கு இரயில்வே மண்டலத்தின் பாலக்காடு இரயில்வே பிரிவில் உள்ள ஒரு என். எசு. ஜி.-3 வகை இந்திய இரயில்வே தொடருந்து நிலையமாகும். இது கொங்கண், மேற்குத் தொடர்ச்சி மலை (மங்களூர் ஹாசன் மைசூர் பாதை), மலபார் இரயில்வே ஆகியவற்றை இணைக்கும் ஒரு முக்கியமான தொடருந்து நிலையமாகும். தர்பார் மலை, பாடில் அமைந்துள்ள, இது துறைமுக நகரமான மங்களூருக்கான நுழைவாயிலாகும். இந்த நிலையம் மங்களூர் மத்தியத் தொடருந்து நிலையத்தைத் தெற்கில் கேரளா, வடக்கில் மகாராட்டிரா/கோவா, மங்களூர் துறைமுகம், கிழக்கில் பெங்களூரு-சென்னை ஆகியவற்றுடன் இணைக்கும் ஒரு சந்திப்பாகும். வடக்கு, தெற்கே செல்லும் அனைத்துத் தொடருந்துகளும் இந்த நிலையத்தின் வழியாக மங்களூரைத் தொடுவதால், இப்பகுதியில் மிகவும் பரபரப்பான தொடருந்து சந்திப்பு இதுவாகும்.  

நகரத் தொடருந்து நிலையம் மங்களூர் தொடருந்து நிலையம் என்று அழைக்கப்பட்டபோது இது கங்கநாடி தொடருந்து நிலையம் என்று அழைக்கப்பட்டது. பின்னர் பெயர்க் குழப்பத்தைத் தவிர்ப்பதற்காக இரண்டுமே முறையே மங்களூர் சந்திப்பு, மங்களூர் மத்தியத் தொடருந்து நிலையம் என்று மறுபெயரிடப்பட்டன.  

கொங்கன் இரயில்வே மண்டலத்திற்குப் பிறகு தெற்கு இரயில்வே மண்டலத்தில் உள்ள முதல் நிலையம் இதுவாகும். இது வடக்கே முந்தைய நிலையமான தோக்கூரில் முடிவடைகிறது. நிலையத்தை ஒட்டியுள்ள இரயில்வேக்குச் சொந்தமான 60 ஏக்கர் நிலப்பரப்பில் மங்களூர் சந்திப்பை உலகத் தரம் வாய்ந்த நிலையமாக மேம்படுத்த இரயில்வே விரும்புகிறது.  

## சேவை
மும்பை, கொச்சி, புது தில்லி, ஜெய்ப்பூர், அகமதாபாத், பெங்களூரு, சென்னை, திருவனந்தபுரம் போன்ற இந்தியாவின் முக்கிய நகரங்களுடன் இந்தத் தொடருந்து நிலையம் தினசரி சேவையினைக் கொண்டுள்ளது.  

திருவனந்தபுரம் ராஜதானி விரைவுவண்டி, புது தில்லியில் உள்ள ஹஸ்ரத் நிஜாமுதீன் தொடருந்து நிலையத்துடன் மங்கள லட்சத்தீவு விரைவுவண்டி, கேரள சம்பர்க் கிராந்தி விரைவுவண்டி போன்ற பிற தொடருந்துகளுடன் சேவையினை இணைக்கிறது.  

திருநெல்வேலி-காந்திதம் ஹம்சாபர் விரைவுவண்டி, மருசாகர் விரைவுவண்டி, கொச்சுவேளி-ஸ்ரீ கங்காநகர் சந்திப்பு விரைவுவண்டி ஆகிய தொடருந்துகள், ஜபல்பூர்-கோயம்புத்தூர் அதிவிரைவு வண்டி, கொச்சுவேளி லோகமான்ய திலக் முனையத்தின் கரீப் ராத் விரைவுவண்டி, நேத்ராவதி விரைவுவண்டி, மும்பை அதிவிரைவு வண்டி, நேத்ராவதி விரைவுவண்டி, மங்களூரு மும்பை சி. எஸ். எம். டி. எஸ். அதிவிரைவு வண்டி பிற முக்கிய தொடருந்துகளாகும்.  

## இடம்
அருகிலுள்ள முக்கிய போக்குவரத்து மையங்கள்  

- அருகிலுள்ள வானூர்தி நிலையம்: மங்களூரு பன்னாட்டு வானூர்தி நிலையம் (11 கி. மீ.)
- அருகிலுள்ள துறைமுகம்: புதிய மங்களூர் துறைமுகம் (14 கி. மீ.)
- அருகிலுள்ள பேருந்து நிலையங்கள் ஹம்பன்கட்டா (6 கி. மீ) மற்றும் லால்பாக், மங்களூர் (8 கி. மீ.)
- அருகிலுள்ள பேருந்து நிறுத்தம்: நாகுரி (200 மீ) பாதில் (500 மீ) பஜல் குறுக்குச்சாலை (100 மீ)
- மங்களூர் மத்தியத் தொடருந்து நிலையத்திலிருந்து 6 கி. மீ. தொலைவில் உள்ளது.
# கோவில்பாளையம்



**கோவில்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 416.31 மீ. உயரத்தில், என்ற புவியியல் ஆள்கூறுகள் கொண்டு கோவில்பாளையம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கோவில்பாளையம் ஊரின் மொத்த மக்கள்தொகை 5,025 பேர் ஆகும். இதில் 2,505 பேர் ஆண்கள் மற்றும் 2,520 பேர் பெண்கள் ஆவர்.  
## தொன்மை
பதினோராம் நூற்றாண்டைச் சார்ந்த தமிழ் வட்டெழுத்துக்கள் பொறிக்கப்பட்ட கல் ஒன்று கோவில்பாளையம் பகுதியின் காளிங்கராயன் ஏரிக்கு அருகில் கண்டெடுக்கப்பட்டுள்ளது.  
## சமயம்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற காலகாலேசுவரர் கோயில் என்ற சிவன் கோயில் ஒன்று இவ்வூரில் அமைந்துள்ளது.  
## அரசியல்
கோவில்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# பிளாட்டினம்(IV) குளோரைடு



**பிளாட்டினம்(IV) குளோரைடு** (*Platinum(IV) chloride*) என்பது PtCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் குளோரினும் சேர்ந்து உருவாகும் இச்சேர்மத்தில் பிளாட்டினம் +4 என்ற ஆக்சிசனேற்ற நிலையில் உள்ளது. பிளாட்டினம்(IV) குளோரைடு பழுப்பு நிறத்தில் திண்மமாகக் காணப்படுகிறது.  

## கட்டமைப்பு
P(IV) உலோக மையங்கள் ஓர் எண்முக ஒருங்கிணைப்பு வடிவவியலைப் பயன்படுத்துகின்றன, {PtCl<sub>6</sub>} இந்த வடிவவியலானது பலபடியை உருவாக்குவதன் மூலம் அடையப்படுகிறது. இதில் பாதி குளோரைடு ஈந்தணைவிகள் பிளாட்டினம் மையங்களுக்கு இடையே பாலமாக இருக்கும். இதன் பலபடிக் கட்டமைப்பின் காரணமாக, PtCl<sub>4</sub> சேர்மம் குளோரைடு பால ஈந்தணைவிகளை உடைத்தால் மட்டுமே கரைகிறது. எனவே, HCl சேர்மத்தைச் சேர்ப்பது H<sub>2</sub>PtCl<sub>6</sub> சேர்மத்தைக் கொடுக்கிறது. பிளாட்டினம்(IV) குளோரைடின் சிசு-PtCl<sub>4</sub>L<sub>2</sub> வகை இலூயிசு கார கூட்டுசேர் பொருட்கள் அறியப்படுகின்றன. ஆனால் இவை Pt(II) தனிமத்தின் ஆக்சிசனேற்ற வழிப்பெறுதிகளாகவே தயாரிக்கப்படுகின்றன.  

| <small>பிளாட்டினம்(IV) குளோரைடின் படிகக் கட்டமைப்பில் (PtCl<sub>4</sub>)<sub>∞</sub> சங்கிலியின் ஒரு பகுதி | } |
| --- | --- |

## தயாரிப்பு
PtCl<sub>4</sub> முக்கியமாக குளோரோபிளாட்டினிக் அமிலத்திலிருந்து உருவாக்கப்படுகிறது. இது Pt உலோகத்தை இராச திராவகத்தில் கரைப்பதன் மூலம் பெறப்படுகிறது. H<sub>2</sub>PtCl<sub>6</sub> சேர்மத்தை 220 °செல்சியசு வெப்பநிலை வரை சூடாக்குவதால் தூய்மையற்ற PtCl<sub>4</sub> உருவாகும்:  

:H<sub>2</sub>PtCl<sub>6</sub> → PtCl<sub>4</sub> + 2 HCl  

250 பாகை செல்சியசு வெப்பநிலையில் குளோரின் வாயுவின் கீழ் சூடாக்குவதன் மூலம் தூய்மையான பிளாட்டினம்(IV) குளோரைடை உருவாக்க முடியும்.  

அதிகப்படியான அமிலங்கள் அகற்றப்பட்டால், PtCl<sub>4</sub> ஆனது PtCl<sub>4</sub>·5(H<sub>2</sub>O) என்ற வாய்ப்பாட்டைக் கொண்ட ஐந்து நீரேற்றாக பெரிய சிவப்பு படிகங்களில் உள்ள நீரிய கரைசல்களிலிருந்து படிகமாகிறது. உலர் குளோரின் பாய்ச்சலில் சுமார் 300 பாகை செல்சியசு வெப்பநிலைக்கு வெப்பப்படுத்துவதன் மூலம் நீரிழப்பு செய்யப்படுகிறது. ஐந்துநீரேற்று நிலையானது என்பதால் பிளாட்டினம்(IV) குளோரைடின் வணிக வடிவமாகப் பயன்படுத்தப்படுகிறது.  

## வினைகள்
பிளாட்டினம்(IV) குளோரைடை நீரிய காரத்துடன் சேர்த்து சூடுபடுத்தினால் [Pt(OH)<sub>6</sub>]<sup>2−</sup> அயனியைக் கொடுக்கிறது. மெத்தில் கிரிக்னார்ட்டு வினையாக்கிகளுடன் சேற்த்து பகுதி நீராற்பகுப்புக்கு உட்படுத்தினால் PtCl<sub>4</sub> கனசதுரக் கொத்தாக மாறுகிறது [Pt(CH<sub>3</sub>)<sub>3</sub>(OH)]<sub>4</sub> Upon heating PtCl<sub>4</sub> evolves chlorine to give PtCl<sub>2</sub>:  

:PtCl<sub>4</sub> → PtCl<sub>2</sub> + Cl<sub>2</sub>  

பிளாட்டினத்தின் கனமான ஆலைடுகளான பிளாட்டினம்(IV) புரோமைடும் பிளாட்டினம்(IV) அயோடைடும் அறியப்படுகின்றன.
# பத்ருனி சாஸ்திரி


**பத்ருனி சித்தானந்தா சாஸ்திரி** (*Patruni Chidananda Sastry*) அல்லது பத்ருனி சாஸ்திரி (*Patruni Sastry*) ஒரு வெளிப்பாட்டு நடனக் கலைஞரும், செயல்திறன் கலைஞரும், காட்சிக் கலைஞரும் மற்றும் வடிவழகியும் ஆவார்.  

## வாழ்க்கை வரலாறு
பத்ருனி சாஸ்திரி தனது 5 வயதில் நடனமாடத் தொடங்கினார். தனது ஆரம்ப நாட்களில் படையப்பா திரைப்படத்தில் நடித்த ரம்யா கிருஷ்ணால் ஈர்க்கப்பட்டார். பின்னர் வெளிப்பாட்டு நடனத்தில் ஈடுபாடு காட்டினார். பின்னர் குச்சிப்புடி, பரதநாட்டியம், ஒடிசி, பூதோ, சமகால நடனம் ஆகியவற்றைக் கற்றுக்கொண்டார். *டேனியல் லிஸ்மோர்*, *ஆஸ்டின் யங்* ஆகியோராலும் ஈர்க்கப்பட்டார். பத்ருனி சாஸ்திரி ஐதராபாத் இலக்கிய விழாவில், *நம்ம பிரைட்*, *தி லலித் அசோக்*, *இலமகான்* ஆகிய நிகழ்ச்சிகளில் நடன நிகழ்ச்சிகளை நிகழ்த்தினார். சில்பராமம் மற்றும் பல பொது இடங்களிலும் நடன நிக்ழச்சிகளை நிகழ்த்தியுள்ளார். இவர் துருவ இரவு விளைவை அடிப்படையாகக் கொண்ட ‘துருவ இரவு’ என்ற குறும்படத்திலும் நடித்துள்ளார். பாலியல் கல்வி, வினோதமான செயல்பாடு மற்றும் பெண்களுக்கு அதிகாரமளித்தல் போன்ற சமூக தலைப்புகளைப் பற்றி பேச இவர் தனது நடனத்தை பயன்படுத்துகிறார்.  

## சொந்த வாழ்க்கை
2018 ஆம் ஆண்டில், பத்ருனி ஒரு பாலின நபராக மாறினார். அதே ஆண்டில் தன்னை ஒரு பண்புசார் ஈர்ப்பாளார் என அடையாளம் காட்டிக் கொண்டார். ஒரு நேர்காணலில் இராஜ ராஜேஸ்வரி தேவி என்ற ஒரு *சிஸ்ஜெண்டர்* பெண்ணுடன் உறவு கொண்டிருப்பதாகவும், விரைவில் அவளை திருமணம் செய்து கொள்ள திட்டமிட்டுள்ளதாகவும் கூறினார். 2021 ஆம் ஆண்டில், பத்ருனி தங்களை ஓரினச்சேர்க்கை நபர்களாக மறுவரையறை செய்தார். ஆகஸ்ட் 18,2021 அன்று, இராஜ ராஜேஸ்வரி தேவியை இந்து சடங்கு முறைப்படி திருமணம் செய்து கொண்டார்.
# சுக்கிரவார்பேட்டை



**சுக்கிரவார்பேட்டை** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்தின் டவுன் ஹால் என்ற கோயம்புத்தூர் நகர மையப்பகுதிக்கு அருகிலுள்ள மற்றொரு நகரப் பகுதியாகும்.  
## அமைவிடம்
கடல் மட்டத்திலிருந்து சுமார் 444.75 மீ. உயரத்தில், என்ற புவியியல் ஆள்கூறுகள் கொண்டு சுக்கிரவார்பேட்டை அமையப் பெற்றுள்ளது.  

## சமயம்
### இந்துக் கோயில்
பாலதண்டாயுதபாணி சுவாமி கோயில் என்ற முருகன் கோயில் ஒன்று சுக்கிரவார்பேட்டை பகுதியில் கட்டப்பட்டுள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
சுக்கிரவார்பேட்டை பகுதியானது, தொண்டாமுத்தூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பொள்ளாச்சி மக்களவைத் தொகுதி சார்ந்தது.
# சிகாட்சே



**சிகாட்சே** (*Shigatse*) சீனாவின் திபெத் தன்னாட்சிப் பகுதியில் மற்றும் நேபாளம் நாட்டிற்கு வடக்கில் உள்ள நகரம் ஆகும். சாம்சுப்சே'' மாவட்டத்தில் இதன் நகராட்சி மன்றம் உள்ளது. திபெத்தில் லாசாவிற்கு தென்மேற்கே 280 கிலோ மீட்டர் தொலைவில் அமைந்த இந்நகரம் லாசாவிறு அடுத்து இரண்டாதுவது பெரிய நகரம் ஆகும். இந்நகரம் பஞ்சென் லாமா]வின் இருப்பிடம் என்பதால் இதனை திபெத்திய பௌத்தர்கள் புனித நகரமாக கருதுகின்றனர்.  

இந்நகரத்தை எவரஸ்டு மலையின் மேற்கு நுழைவாயில் என்று அழைக்கப்படுகிறது. நேபாளம்-திபெத் இடையில், எவரஸ்டு மலையின் அடிவாரத்தில் அமைந்த சிகாட்சே நகரம் கடல் மட்டத்திலிருந்து 3743 மீட்டர் உயரத்தில் உள்ளது. சிகாட்சே நகரம் பரப்பளவு கொண்டது. இந்நகரத்திற்கு அருகே சோ ஓயு மலை உள்ளது. இந்நகரம் திபெத்தின் மூன்று முக்கிய பிரதேசங்களில் ஒன்றான் *யு-சாங்* பிரதேசத்தில் அமைந்துள்ளது. லாசாவிற்கு தென்மேற்கே 280 கிலோ மீட்டர் தொலைவில் சிகாட்சே நகரம் அமைந்துள்ளது.  
## 2025 நிலநடுக்கம்
7 சனவரி 2025 அன்று காலை 9 மணியளவில் ஏற்பட்ட நிலநடுக்கத்தால் இந்நகர மக்களில் குறைந்தபட்சம் 95 கொல்லப்பட்டனர் மற்றும் 130 பேர் காயமடைந்ததாக முதல் அறிக்கையில் உறுதி செய்யப்பட்டுள்ளது.  

## நகர நிர்வாகம்
சிகாட்சே நகரம் 1 மாவட்டம் & 17 கவுண்டிகள் கொண்டுள்ளது.
# சுண்டக்காமுத்தூர்



**சுண்டக்காமுத்தூர்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 441.8 மீ. உயரத்தில், என்ற புவியியல் ஆள்கூறுகள் கொண்டு சுண்டக்காமுத்தூர் அமையப் பெற்றுள்ளது.  

## போக்குவரத்து
### சாலைப் போக்குவரத்து
கோயம்புத்தூரின் மதுக்கரையிலிருந்து மாதம்பட்டி செல்வதற்கான கோவை மேற்கு புறவழிச்சாலை, சுண்டக்காமுத்தூர் வழியாக அமைக்கப்பட்டுள்ளது. மேலும் இவ்வூரில் பாதாளச்சாக்கடை பணிகள் நடைபெற்று வருகின்றன.  
## சமயம்
### இந்துக் கோயில்
செல்லாண்டியம்மன் கோயில் என்ற கிராமக் கோயில் ஒன்று சுண்டக்காமுத்தூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
சுண்டக்காமுத்தூர் பகுதியானது, தொண்டாமுத்தூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பொள்ளாச்சி மக்களவைத் தொகுதி சார்ந்தது.
# தோகூர் தொடருந்து நிலையம்


**தோகூர்** **தொடருந்து நிலையம்** (*Thokur railway station*) என்பது கொங்கண் இரயில்வே அதிகார வரம்பின் கீழ் மங்களூரை நோக்கிய வரிசையில் கடைசி தொடருந்து நிலையமாகும். இது இந்தியாவின் கருநாடகாவின் மங்களூர் மாவட்டத்தில் உள்ள பெஜாவரா அருகே உள்ள தோகூர் கிராமத்திற்குத் தொடருந்து சேவையினைச் செய்கிறது. இது கொங்கண் இரயில்வே கார்வார் இரயில்வே பிராந்தியத்தின் கீழ் வருகிறது. இது சூரத்கல் தொடருந்து நிலையத்திற்குத் தெற்கிலும், ஜோகட்டே தொடருந்து நிலையத்திற்கு வடக்கிலும் உள்ளது.  

இது கடல் மட்டத்திலிருந்து 7 மீட்டர் உயரத்தில் அமைந்துள்ளது. இந்த தொடரருந்து நிலையம் ஒரு நடை மேடையைக் கொண்டுள்ளது. 2016ஆம் ஆண்டு நிலவரப்படி, இந்த நிலையத்தில் ஒற்றை அகலப் பாதை உள்ளது.
# நாகக்குடி



**நாகக்குடி** (*Nagagudi*) என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள நன்னிலம் தாலுக்காவில் உள்ள ஒரு கிராமம் ஆகும்.  

## மக்கள்தொகையியல்

நாகக்குடி அருகிலுள்ள கிராமங்களுக்கு ஒரு முக்கிய மையமாக உள்ளது. இவ்வூரில் உள்ள மக்கள் தொகையில் பலர் முக்கியத் தொழிலாக வேளாண்மையை மட்டுமே நம்பியுள்ளனர். ஏறக்குறைய 70% மக்கள் விவசாய வேலை செய்து வருகிறார்கள். காரைக்காலுக்கு மேற்கே 30 கி.மீ தொலைவிலும் கும்பகோணத்திலிருந்து கிழக்கே 30 கி.மீ தொலைவிலும் நன்னிலம் அமைந்துள்ளது. இந்த ஊரை சுற்றியுள்ள பகுதியில் சிவன் கோவில் மகா மாரியம்மன் கோயில், பெருமாள் கோயில் ஐயனார் சுவாமி கோவில் உட்பட பல கோவில்கள் உள்ளன.
# தடையற்ற நடமாற்றப் பகுதி (இந்தியா-மியான்மர்)

**தடையற்ற நடமாற்றப் பகுதி** (*Free Movement Regime*), வடகிழக்கு இந்தியாவின் அருணாச்சலப் பிரதேசம்,நாகாலாந்து, மணிப்பூர் மற்றும் மிசோரம் மாநிலங்கள், மியான்மார் நாட்டுடன் 1,643 கிலோ மீட்டர் நீளத்திற்கு எல்லையைப் பகிர்ந்து கொள்கிறது. இந்தியா-மியான்மர் எல்லை திறந்த வெளியாகவே உள்ளது. இரு நாட்டின் எல்லைப்புறங்களில் நாகா மக்கள், குகி மக்கள், மிசோ மக்கள், சின் மக்கள் வாழ்கிறார்கள்.  

எல்லைப்புறத்தில் வாழும் இம்மக்களின் பண்பாடு மற்றும் உள்ளூர் வணிகத்தை ஊக்குவிப்பதற்காகவும், கல்வி மற்றும் சுகாதார சேவையை மேம்படுத்துவதற்காகவும் மற்றும் இரு நாட்டு இராஜதந்திர உறவுகளை வலுப்படுத்தவும் 2018ஆம் ஆண்டில் இந்திய அரசு மற்றும் மியான்மர் அரசுகள், இருநாடுகளின் எல்லையிலிருந்து 16 கிலோ மீட்டர் தொலைவு வரை மட்டும் விசா இன்றி தடையற்ற மக்கள் நடமாற்றப் பகுதியாக இரு நாடுகளும் ஒப்புக்கொண்டது.  

## தடையற்ற நடமாற்றப் பகுதி என்ற தகுதியை திரும்பப் பெறல்
மியான்மர் உள்நாட்டுப் போர் காரணமாக மியான்மரின் கிளர்ச்சிப் படையினரில் அரக்கான் இராணுவம், சின் சகோதரத்துவக் கூட்டணி, சின் தேசியப் படைகள், சின்லாந்து தேசிய இராணுவம் மற்றும் சோமி புரட்சிகரப் படைகள் இந்தியாவின் எல்லைப்புற கிராமங்களில் ஊடுருவுதாலும்; மணிப்பூரில் குகி மக்களின் அரசுக்கு எதிரான கிளர்ச்சி காரணமாகவும், தங்க முக்கோணத்தில் அமைந்த இந்தியா-மியான்மர் எல்லைகள் வழியாக கஞ்சா, அபின் போன்ற போதைப் பொருட்கள் கடத்தல் அதிகமானதை முன்னிட்டு இந்தியா-மியான்மர் எல்லையை தடையற்ற நடமாற்றப் பகுதி என்ற தகுதியை 20 சனவரி 2024 இந்திய அரசு திரும்பப் பெற்றது.  

## இதனையும் காண்க
- யாந்தபு ஒப்பந்தம்
# பஞ்ச தீர்த்தத் தலங்கள் (அம்பேத்கர்)

, நாக்பூர்]]  

**அம்பேத்கர் நினைவு பஞ்ச தீர்த்தத் தலங்கள்**, அம்பேத்கர் நினைவாக அவர் தொடர்புடைய ஐந்து இடங்களை இந்திய அரசு பஞ்ச தீர்த்தத் தலங்கள் என 4 சனவரி 2025 அன்று அறிவித்துள்ளது. அவ்விடங்கள் தற்போது மேம்படுத்தப்பட்டுவருகிறது. பஞ்ச தீர்த்தத் தலங்கள் பின்வருமாறு:  

1. *ஜென்ம பூமி* - அம்பேத்கர் பிறந்த இடம் - *மாவ்* நகரம், இந்தூர் மாவட்டம், மத்தியப் பிரதேசம் . (இதன் தற்போதைய பெயர் டாக்டர். அம்பேத்கர் நகர்)
1. **சீச்சா பூமி** - அம்பேத்கர் மேற்படிப்பு படித்த இடம் - இலண்டன்
1. *தீக்சா பூமி* - அம்பேத்கர் பௌத்த சமயத்தை தழுவிய இடம் - நாக்பூர்
1. *மகாநிர்வாண பூமி* - அம்பேத்கர் மறைந்த இடம் - தில்லி
1. *சைதன்ய பூமி* - அம்பேத்கரின் பூத உடல் எரியூட்டப்பட்ட இடம் - மும்பை
## இதனையும் காண்க
- அம்பேத்கர் ஜெயந்தி
- டாக்டர் அம்பேத்கர் தேசிய விருது
- டாக்டர் அம்பேத்கர் சட்டப் பல்கலைக்கழகம், சென்னை
- பாபாசாகிப் பீம்ராவ் அம்பேத்கர் பல்கலைக்கழகம்
- பி ஆர் அம்பேத்கர் தேசிய தொழில்நுட்ப கழகம், ஜலந்தர்
- டாக்டர் பாபாசாகேப் அம்பேத்கர் பன்னாட்டு வானூர்தி நிலையம், நாக்பூர்
- அம்பேத்கர் நகர் மக்களவைத் தொகுதி
- அம்பேத்கர் நகர் சட்டமன்றத் தொகுதி
- அம்பேத்கர் பன்னாட்டு மையம்
# வேட்டையார்முறிப்பு



<templatestyles src="Module:Infobox/styles.css"></templatestyles>  
**வேட்டையார் முறிப்பு** அல்லது **வேட்டையான் முறிப்பு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குக் கிழக்கே சுமார் 12 கிலோமீட்டர் தூரத்தில் அமைந்துள்ளது.
# பொரவச்சேரி



**பொரவச்சேரி** என்பது இந்தியா தமிழ்நாடு மாநிலத்தில் நாகப்பட்டினம் மாவட்டத்தின் சிக்கல் நகருக்கு மிக அருகிலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 39.68 மீ. உயரத்தில், என்ற புவியியல் ஆள்கூறுகள் கொண்டு பொரவச்சேரி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பொரவச்சேரி ஊரின் மொத்த மக்கள்தொகை 4,422 பேர் ஆகும். இதில் 2,258 பேர் ஆண்கள் மற்றும் 2,164 பேர் பெண்கள் ஆவர்.  
## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற இராமபத்ர பெருமாள் கோயில், சொர்ணபுரீசுவரர் கோயில், கந்தசாமி கோயில், காமாட்சியம்மன் கோயில், மாரியம்மன் கோயில், திரௌபதியம்மன் கோயில் முத்துமாரியம்மன் கோயில், மற்றும் சிறைமீட்ட அய்யனார் கோயில் ஆகிய இந்துக் கோயில்கள் பொரவச்சேரி பகுதியில் அமைந்துள்ளன.  
## அரசியல்
பொரவச்சேரி பகுதியானது, நாகப்பட்டினம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# வலைவாசல்:இராணிப்பேட்டை/முகவுரை

<div><><font size="+1" >**முகவுரை**</font> </div>  
<div style="align: ; >  
</div>  

இந்தியாவின் தமிழ்நாடு மாநிலத்தில் 2019-ஆம் ஆண்டு ஆகத்து மாதம் 15-ஆம் நாள் வேலூர் மாவட்டம் இரண்டாகப் பிரிக்கப்பட்டு, வேலூர் மற்றும் இராணிப்பேட்டை மாவட்டங்களாக உருவாக்கப்பட்டு, அதே ஆண்டு நவம்பர் மாதம் 28-ஆம் நாள் தமிழ்நாடு முதல்வரால் ஆரம்பித்து வைக்கப்பட்டது.
# பையோன்


</math>  
- :
}}  
| statistics = போசான்  
| group = மேசான்கள்  
| interaction = வலிய இடைவினை, வலிகுறை இடைவினை, மின்காந்தவியல், மற்றும் ஈர்ப்பு விசை  
| antiparticle=  
| theorized = ஹிடேகி யுகாவா (1935)  
| discovered =  
| symbol = , , and  
| mass =
# தேசிய நெடுஞ்சாலை 717 (இந்தியா)



**தேசிய நெடுஞ்சாலை 717** (**தே. நெ. 717**)(*National Highway 717 (India)*) என்பது இந்தியாவின் தேசிய நெடுஞ்சாலை ஆகும். இந்த நெடுஞ்சாலை முற்றிலும் மேற்கு வங்காள மாநிலத்தில் செல்கிறது. இது தேசிய நெடுஞ்சாலை 17-இன் இரண்டாம் நிலை பாதையாகும். 2010ஆம் ஆண்டில் தேசிய நெடுஞ்சாலைகள் மறுசீரமைக்கப்படுவதற்கு முன்பு, சல்சா, மைனாகுரி இடையேயான பகுதி பழைய தேசிய நெடுஞ்சாலை 31-இன் ஒரு பகுதியாக இருந்தது. 27 திசம்பர் 2013 அன்று இந்திய அரசின் அறிவிப்பின் மூலம், தேசிய நெடுஞ்சாலை 717 என மைனகுரியிலிருந்து இந்தியா/வங்களதேச எல்லையின் எல்லைக் கடக்கும் சாங்ரபந்தா வரை நீட்டிக்கப்பட்டது. இந்த வழித்தடத்தின் மைனகுரி முதல் சாங்ரபந்தா வரையிலான பகுதி ஆசிய நெடுஞ்சாலை 48-இன் ஒரு பகுதியாகும்.  

## வழித்தடம்

தே. நெ. 717 பராதிகி, மைனகுரி, சாங்ரபந்தாவின் வடக்கே சல்சாவினை இணைக்கிறது. இது இந்தோ/வங்களதேச எல்லையில் முடிவடைகிறது.  

## சந்திப்புகள்
: சால்சா அருகே முனையம்.  
: மைனகுரி அருகே .  
: இந்தோ/வங்காளதேச எல்லையில் வங்காளதேச நெடுஞ்சாலை
# இடைக்காலத் தமிழ்



**இடைக்காலத் தமிழ்** (*Middle Tamil*) என்பது 8ஆம் நூற்றாண்டு முதல் 15ஆம் நூற்றாண்டு வரை இருந்த தமிழின் வடிவமாகும். பழந்தமிழிலிருந்து இடைக்காலத் தமிழ் பொதுவாக 8 ஆம் நூற்றாண்டில் வளர்ச்சியடைந்ததாகக் கருதப்படுகிறது. பழந்தமிழுடன் இலக்கணம், கட்டமைப்பு தொடர்ச்சியைப் பேணினாலும், பல ஒலியியல் மற்றும் இலக்கண மாற்றங்கள் ஏற்ப்பட்டன. ஒலியியல் அடிப்படையில், மிக முக்கியமான மாற்றங்கள் ஆயுதம் (ஃ) ஒலியன் அடிப்படையில் மெய்நிகரில் காணாமல் போனது. பல்லீற்றொலி மற்றும் நாசி ஒலி ஒருங்கிணைப்பு, மற்றும் பல்லீற்றொலி வெடிப்பொலி போன்றவை மாற்றம் பெற்றன.  

இடைக்காலத் தமிழின் துவக்ககால தமிழானது தற்காலத் தமிழ், மலையாளம் ஆகிய இரு மொழிகளுக்கும் மூதாதையாகும். இரு மொழிகளும் இந்தக் காலகட்டத்தைச் சேர்ந்த பல பொதுவான அம்சங்களைப் பகிர்ந்து கொள்கின்றன. எடுத்துக்காட்டாக, பழந்தமிழில் கள் (**') என்ற விகுதியோடு முதல் மற்றும் இரண்டாவது நபர் பன்மை பிரதிபெயர்கள் இருக்கவில்லை. கள் (**') என்ற அந்த விகுதி இடைக்காலத் தமிழின் துவக்ககாலக் கட்டத்தில் தோன்றியது:  
| பழந்தமிழ் | யாம், நாம், நீர், நீவீர் |  |
| --- | --- | --- |
| இடைக்காலத் தமிழ் | நாங்கள், நாம், நீங்கள், எங்கள் |  |
| மலையாளம் | ñaṅṅaḷ, nām, niṅṅaḷ, nammaḷ | } |
உண்மையில், மலையாள கேட்பொலியியக்க இயல்புகளில் பெரும்பாலான அம்சங்கள் இடைக்காலத் தமிழின் துவக்ககாலத் தமிழுடன் தொடர்புடைய பேச்சு வழக்கத்திலிருந்து வந்தவை.  

பல்லவ ஆட்சிக் காலத்திலிருந்து, சமசுகிருத்ததிலிருந்து பல சொற்கள் தமிழில் நுழைந்தன, குறிப்பாக அரசியல், சமயம், மெய்யியல் தொடர்பான சொற்கள் நுழைந்தன.  

தமிழின் எழுத்து வடிவங்கள் பல ஆண்டுகளாக வளர்ந்துள்ளன. இடைக்காலத் தமிழ் எழுத்துமுறையும் மாறியது. தமிழ் பிராமி மற்றும் வட்டெழுத்து ஆகியவை பழந்தமிழ் கல்வெட்டுகளில் பயன்படுத்தப்பட்ட முக்கிய எழுத்துகளாகும். இருப்பினும், 8 ஆம் நூற்றாண்டிலிருந்து, பல்லவர்கள் சமசுகிருதத்தை எழுதப் பயன்படுத்திய பல்லவ கிரந்த எழுத்துமுறையிலிருந்து வந்த ஒரு புதிய எழுத்துமுறையைப் பயன்படுத்தத் தொடங்கினர்.  

இடைக்காலத் தமிழின் பல கல்வெட்டுகள், சமயச்சார்பற்ற மற்றும் சமய இலக்கியங்களின் குறிப்பிடத்தக்க அளவுக்கு சான்றாக உள்ளன. பக்தி இயக்கக் கவிஞர்களின் சமயக் கவிதைகள், பாடல்கள், சைவம் குறித்த தேவாரம் மற்றும் வைணவம் குறித்த திவ்யப் பிரபந்தம், மற்றும் கம்பர் இயற்றிய 12 ஆம் நூற்றாண்டு தமிழ் ராமாயணம் மற்றும் 63 நாயன்மார்களின் கதையைக் கூறும் பெரியபுராணம் போன்ற சமயப் புராணத் தழுவல்கள் ஆகியவை இதில் அடங்கும். காதல் கவிதைகள் பற்றிய இலக்கணமான இறையனார் அகப்பொருள், இலக்கியத் தமிழின் நிலைத்த இலக்கணமாக மாறிய 12 ஆம் நூற்றாண்டின் இலக்கண நூலான நன்னூல் ஆகியவையும் இடைக்காலத் தமிழைச் சேர்ந்தவை. பழந்தமிழ், இடைக்காலத் தமிழ், நவீன தமிழ் ஆகியவற்றுக்கு இடையே குறிப்பிடத்தக்க அளவு இலக்கண, தொடரியல் மாற்றம் இருந்தபோதிலும், தமிழ் இந்த நிலைகளில் இலக்கணத் தொடர்ச்சியை நிரூபிக்கிறது: மொழியின் பிற்கால நிலைகளின் பல பண்புகள் பழந்தமிழின் அம்சங்களின் வேர்களையும், தொடர்ச்சியையும் கொண்டுள்ளன.  

என்ற புகழ்பெற்ற பழமொழி ஒன்று உண்டு  

' *திருவாசகத்தில்* இதயம் உருகாதவர் வேறு எந்த *வாசகத்தாலும்* உருக மாட்டார்கள் என்பது இதன் பொருள். திருவாசகம் இடைக்காலத் தமிழ் ஆளுமையான மாணிக்கவாசகரால் இயற்றப்பட்டது.